### Beslutning

Drøftet.

### Sagsfremstilling

## Resume og sagens baggrund

Medlemmer
af Teknik- og Miljøudvalget deltog den 24. og 25. april 2025 i KLs Klima- og
Miljøtopmøde i Aalborg. Der foretages en evaluering af deltagelsen i topmødet.

## Indstillinger

Direktøren
indstiller, at deltagelsen i topmødet evalueres.

## Behandling

Teknik-
og Miljøudvalget.

## Sagsfremstilling

KLs
Klima- og Miljøtopmøde havde i 2025 overskriften "Grønt
følgeskab, fællesskab og lederskab", og der blev givet følgende
introduktionen til topmødet:

"Følgeskab, fællesskab og lederskab er vigtige forudsætninger for,
at vi kan realisere vores grønne mål og forme fremtidens
bæredygtige [adresse]. Kommuner, regioner og stat, samt borgere,
civilsamfund og erhvervsliv spiller hver deres vigtige rolle. At etablere
følgeskab og
fællesskab omkring de grønne løsninger, er derfor en afgørende ledelsesmæssig
opgave, der bl.a. ligger hos kommunerne.

Samtidig har kommunerne, med en bred opgaveportefølje, også et helt
særligt ansvar for, at klimaindsatser, co2-reduktion og klimatilpasning finder
sted i balance og synergi med de kommunale velfærdsområder, så vi fastholder
robuste lokalsamfund i vækst, der er trygge og i
social balance.

At løse store tværgående samfundsopgaver forudsætter dialog, kompromiser,
facilitering, inddragelse og åbenhed. På KL’s Klima & Miljø Topmøde i
2025 bydes relevante aktører til debat og dialog om, hvilken rolle kommunerne
har og hvordan kommunerne kan bidrage til
følgeskab og fællesskab om de lokale løsninger på klima-, miljø-
og teknikområdet.

Hvilke beføjelser, roller og konkrete opgaver har kommunerne, fx når det
handler om håndtering af ekstreme vejrhændelser, grøn og stabil
energiforsyning, beskyttelsen af vores rene drikkevand, livet i vores
fjorde og hav, sikring af bæredygtig natur, plads til skov, dyreliv
og biodiversitet samt sunde boliger og bygninger, ren luft samt gode mobilitetsmuligheder
for alle? Opgaver, som borgerne i stigende grad oplever, er afgørende for
deres tryghed og sundhed i hverdagen.

Med et program, der rummer debatter og dialoger om højaktuelle temaer, samt
fordybelsessessioner, udflugter og konkrete klimagallerier ønsker KL at
invitere til Klima & Miljø Topmøde i et kommunalt valgår, hvor det
politiske lederskab er i centrum."

Teknik- og Miljøudvalgets evaluering kan eventuelt indeholde:

* Hvilke refleksioner gav topmødet?
* Hvad blev udvalget særligt inspireret af?
* Hvilke strategiske greb kan overføres til udvalgets
  arbejde?
* Hvilke strukturelle overvejelser bør indtænkes?

## **Økonomiske konsekvenser**

Ingen.